CELEX: 42016X0826(01)
Language: lv
Date: 2016-08-26 00:00:00
Title: Apvienoto Nāciju Organizācijas Eiropas Ekonomikas komisijas (ANO EEK) Noteikumi Nr. 34 – Vienoti noteikumi transportlīdzekļu apstiprināšanai attiecībā uz ugunsbīstamību [2016/1428]

26.8.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 231/41
               
            Saskaņā ar starptautisko publisko tiesību normām juridisks spēks ir tikai ANO EEK dokumentu oriģināliem. Šo noteikumu statuss un spēkā stāšanās datums jāpārbauda ANO EEK statusa dokumenta TRANS/WP.29/343 jaunākajā redakcijā, kas pieejama tīmekļa vietnē
      http://www.unece.org/trans/main/wp29/wp29wgs/wp29gen/wp29fdocstts.html
      Apvienoto Nāciju Organizācijas Eiropas Ekonomikas komisijas (ANO EEK) Noteikumi Nr. 34 – Vienoti noteikumi transportlīdzekļu apstiprināšanai attiecībā uz ugunsbīstamību [2016/1428]
      Ar visiem grozījumiem līdz
      03. grozījumu sērijas 1. papildinājumam – spēkā stāšanās datums: 2016. gada 8. oktobris
      SATURA RĀDĪTĀJS
      NOTEIKUMI
      
                  1.
               
               Darbības joma
               
            
                  2.
               
               Apstiprinājuma pieteikums
               
            
                  3.
               
               Apstiprinājums
               
            I daļa.   Transportlīdzekļu apstiprinājums attiecībā uz to degvielas tvertnēm
      
                  4.
               
               Definīcijas
               
            
                  5.
               
               Prasības attiecībā uz šķidrās degvielas tvertnēm
               
            
                  6.
               
               Šķidrās degvielas tvertņu testi
               
            II-1. daļa.   Transportlīdzekļa apstiprinājums attiecībā uz ugunsbīstamību sadursmes gadījumā
      II-2. daļa.   Transportlīdzekļa apstiprinājums attiecībā uz ugunsbīstamību aizmugurējas sadursmes gadījumā
      
                  7.
               
               Definīcijas
               
            
                  8.
               
               Prasības attiecībā uz šķidrās degvielas tvertņu uzstādīšanu
               
            
                  9.
               
               Transportlīdzekļa testi
               
            III daļa.   Šķidrās degvielas tvertņu kā atsevišķu tehnisku vienību apstiprināšana
      
                  10.
               
               Definīcijas
               
            
                  11.
               
               Prasības attiecībā uz šķidrās degvielas tvertnēm
               
            IV daļa.   Transportlīdzekļa apstiprinājums attiecībā uz apstiprinātas degvielas tvertnes uzstādīšanu
      
                  12.
               
               Definīcijas
               
            
                  13.
               
               Prasības attiecībā uz šķidrās degvielas tvertņu uzstādīšanu
               
            
                  14.
               
               Transportlīdzekļa vai tvertnes tipa modifikācijas
               
            
                  15.
               
               Ražošanas atbilstība
               
            
                  16.
               
               Sankcijas par ražošanas neatbilstību
               
            
                  17.
               
               Pārejas noteikumi
               
            
                  18.
               
               To tehnisko dienestu nosaukums un adrese, kas veic apstiprināšanas testus, kā arī tipa apstiprinātāju iestāžu nosaukums un adrese
               
            PIELIKUMI
      
                  1. pielikums
               
               
                  
                              1. papildinājums.
                           
                           
                              Paziņojums par apstiprinājuma piešķiršanu, paplašināšanu, atteikšanu, atsaukšanu vai transportlīdzekļa tipa pilnīgu ražošanas izbeigšanu attiecībā uz šķidrās degvielas tvertni, ugunsbīstamību frontālas/sānu/aizmugurējas sadursmes gadījumā un šķidrās degvielas tvertnes tipu saskaņā ar Noteikumiem Nr. 34.
                           
                        
               
            
                  2. papildinājums.
               
               
                  Paziņojums par apstiprinājuma piešķiršanu, paplašināšanu, atteikšanu, atsaukšanu vai degvielas tvertnes pilnīgu ražošanas izbeigšanu saskaņā ar Noteikumiem Nr. 34
               
            
                  2. pielikums
               
               Apstiprinājuma marķējuma paraugi
               
            
                  3. pielikums
               
               Frontālas sadursmes tests pret šķērsli
               
            
                  4. pielikums
               
               Aizmugurējas sadursmes testa procedūra
               
            
                  5. pielikums
               
               Plastmasas degvielas tvertņu testēšana
               
            
                  1. papildinājums.
               
               
                  Ugunsizturības tests
               
            
                  2. papildinājums.
               
               
                  Ugunsizturīgo ķieģeļu izmēri un tehniskie dati
               
            1.   DARBĪBAS JOMA
      Šie noteikumi attiecas uz:
      
                  1.1.
               
               
                  I daļa – uz M, N un O kategorijas (1) transportlīdzekļu apstiprinājumu attiecībā uz šķidrās degvielas tvertni(-ēm);
               
            
                  1.2.
               
               
                  II-1. daļa – pēc ražotāja pieprasījuma uz to M, N un O kategorijas transportlīdzekļu apstiprinājumu, kuri attiecībā uz ugunsbīstamību frontālas/sānu/aizmugurējas sadursmes gadījumā apstiprināti saskaņā ar šo noteikumu I vai IV daļu un kuri aprīkoti ar šķidrās degvielas tvertni(-ēm), kā arī uz to M1 un N1 kategorijas transportlīdzekļu apstiprinājumu, kuru kopējā pieļaujamā masa pārsniedz 2,8 tonnas, un to M2, M3, N2, N3 un O kategorijas transportlīdzekļu apstiprinājumu, kuri aprīkoti ar šķidrās degvielas tvertni(-ēm) un kuri attiecībā uz ugunsbīstamību aizmugurējas sadursmes gadījumā apstiprināti saskaņā ar šo noteikumu I vai IV daļu;
                  II-2. daļa – uz to M1 un N1 kategorijas transportlīdzekļu apstiprinājumu, kuru kopējā pieļaujamā masa nepārsniedz 2,8 tonnas un kuri aprīkoti ar šķidrās degvielas tvertni(-ēm), kas attiecībā uz ugunsbīstamību aizmugurējas sadursmes gadījumā apstiprinātas saskaņā ar šo noteikumu I vai IV daļu;
               
            
                  1.3.
               
               
                  III daļa – uz šķidrās degvielas tvertņu kā atsevišķu tehnisko vienību apstiprinājumu;
               
            
                  1.4.
               
               
                  IV daļa – uz transportlīdzekļu apstiprinājumu attiecībā uz apstiprinātu šķidrās degvielas tvertņu uzstādīšanu.
               
            2.   APSTIPRINĀJUMA PIETEIKUMS
      2.1.   Apstiprinājuma pieteikums saskaņā ar šo noteikumu I un/vai II daļu.
      2.1.1.   Transportlīdzekļa tipa apstiprinājuma pieteikumu saskaņā ar šo noteikumu I vai II daļu iesniedz transportlīdzekļa ražotājs vai tā pienācīgi pilnvarots pārstāvis.
      2.1.2.   Tam pievieno turpmāk minētos dokumentus trīs eksemplāros un šādu informāciju:
      
                  2.1.2.1.
               
               
                  detalizēts transportlīdzekļa tipa apraksts par 4.2. un/vai 7.2. punktā noteiktajām pozīcijām. Norāda numurus un/vai simbolus, kas identificē transportlīdzekļa tipu un dzinēja tipu;
               
            
                  2.1.2.2.
               
               
                  rasējums(-i), kurā redzami degvielas tvertnes raksturlielumi un precizēts materiāls, no kā tā ir izgatavota;
               
            
                  2.1.2.3.
               
               
                  visas degvielas padeves sistēmas shēma, kurā norādīta katras sastāvdaļas atrašanās vieta transportlīdzeklī un
               
            
                  2.1.2.4.
               
               
                  pieteikumam saskaņā ar šo noteikumu II daļu – elektroinstalācijas shēma, kurā norādīta tās atrašanās vieta un tās piestiprināšanas veids pie transportlīdzekļa.
               
            2.1.3.   Tehniskajam dienestam, kas atbildīgs par tipa apstiprināšanas testu veikšanu, iesniedz:
      
                  2.1.3.1.
               
               
                  apstiprināmā transportlīdzekļa tipa reprezentatīvu paraugu vai transportlīdzekļa daļas, kuras tehniskais dienests uzskata par nepieciešamām apstiprināšanas testiem;
               
            
                  2.1.3.2.
               
               
                  ja transportlīdzeklis aprīkots ar tvertni, kas izgatavota no plastmasas, septiņas papildu tvertnes ar to piederumiem;
               
            
                  2.1.3.3.
               
               
                  ja transportlīdzeklis aprīkots ar tvertni, kas izgatavota no cita materiāla, divas papildu tvertnes ar to piederumiem.
               
            2.2.   Apstiprinājuma pieteikums saskaņā ar šo noteikumu III daļu
      2.2.1.   Šķidrās degvielas tvertnes tipa apstiprinājuma pieteikumu saskaņā ar šo noteikumu III daļu iesniedz tvertnes ražotājs vai tā pienācīgi pilnvarots pārstāvis.
      2.2.2.   Tam pievieno turpmāk minētos dokumentus trīs eksemplāros un šādu informāciju:
      
                  2.2.2.1.
               
               
                  detalizēts degvielas tvertnes tipa apraksts attiecībā uz 10.2. punktā noteiktajām pozīcijām; precizē, vai apstiprinājuma pieteikums attiecas uz tvertnes tipu ar tās piederumiem vai bez tiem un vai tas attiecas uz vispārēju izmantojumu vai izmantojumu konkrētā transportlīdzeklī. Ja pieteikums attiecas uz tvertnes tipu bez tās piederumiem, skaidri norāda testos izmantojamos piederumus;
               
            
                  2.2.2.2.
               
               
                  rasējums(-i), kur norādīti degvielas tvertnes raksturlielumi un materiāli, no kā tā ir izgatavota, un, ja tvertne paredzēta izmantošanai konkrētā transportlīdzeklī, testā izmantojamo transportlīdzekļa daļu raksturlielumi.
               
            2.2.3.   Tehniskajam dienestam, kas atbildīgs par tipa apstiprināšanas testu veikšanu, iesniedz:
      
                  2.2.3.1.
               
               
                  ja tvertne izgatavota no plastmasas, septiņas papildu tvertnes ar to piederumiem. Ja tvertne apstiprināma bez tās piederumiem, iesniedz septiņus tipa piederumu komplektus, ko parasti uzstāda transportlīdzeklim;
               
            
                  2.2.3.2.
               
               
                  ja tvertne izgatavota no cita materiāla, divas papildu tvertnes ar to piederumiem. Ja tvertne apstiprināma bez tās piederumiem, iesniedz divus tipa piederumu komplektus, ko parasti uzstāda transportlīdzeklim;
               
            
                  2.2.3.3.
               
               
                  ja tvertne izmantošanai konkrētā transportlīdzeklī izgatavota no plastmasas, iesniedz transportlīdzekļa daļas, kā norādīts 5. pielikuma 5.3.2. punktā.
               
            2.3.   Apstiprinājuma pieteikums saskaņā ar šo noteikumu IV daļu
      2.3.1.   Transportlīdzekļa tipa apstiprinājuma pieteikumu saskaņā ar šo noteikumu IV daļu iesniedz transportlīdzekļa ražotājs vai tā pienācīgi pilnvarots pārstāvis.
      2.3.2.   Tam pievieno turpmāk minētos dokumentus trīs eksemplāros un šādu informāciju:
      
                  2.3.2.1.
               
               
                  detalizēts transportlīdzekļa tipa apraksts attiecībā uz 12.2. punktā noteiktajām pozīcijām. Norāda numurus un/vai simbolus, kas identificē transportlīdzekļa tipu un dzinēja tipu;
               
            
                  2.3.2.2.
               
               
                  visas degvielas padeves sistēmas shēma, kurā norādīta katras detaļas atrašanās vieta transportlīdzeklī;
               
            
                  2.3.2.3.
               
               
                  saraksts ar visiem šķidrās degvielas tvertņu tipiem, kas apstiprināti saskaņā ar šo noteikumu III daļu un ko paredzēts uzstādīt šāda tipa transportlīdzeklī.
               
            2.3.3.   Tehniskajam dienestam, kas atbildīgs par tipa apstiprināšanas testu veikšanu, iesniedz:
      
                  2.3.3.1.
               
               
                  apstiprināmā transportlīdzekļa tipa reprezentatīvu paraugu;
               
            
                  2.3.3.2.
               
               
                  ja nepieciešams, divas papildu tvertnes ar to piederumiem katram degvielas tvertnes tipam, kas apstiprināts bez tās piederumiem.
               
            3.   APSTIPRINĀJUMS
      3.1.   Apstiprinājums saskaņā ar šo noteikumu I un/vai II daļu
      3.1.1.   Ja apstiprināšanai saskaņā ar šiem noteikumiem iesniegtais transportlīdzeklis atbilst I un/vai II daļas prasībām, piešķir minētā transportlīdzekļa tipa apstiprinājumu.
      3.1.2.   Katram apstiprinātajam tipam piešķir apstiprinājuma numuru, kura pirmie divi cipari norāda jaunāko grozījumu sēriju, kas ietverta noteikumos apstiprinājuma izsniegšanas datumā. Tomēr Nolīguma puse var piešķirt to pašu apstiprinājuma numuru vairākiem transportlīdzekļu tipiem, kā definēts 4.2. un/vai 7.2. punktā, ja tie ir tā paša transportlīdzekļa bāzes modeļa varianti, un ar nosacījumu, ka katru no šiem tipiem atsevišķi testē un pārliecinās, ka tie atbilst šiem noteikumiem.
      3.1.3.   Paziņojumu par transportlīdzekļa tipa apstiprinājumu vai apstiprinājuma atteikumu saskaņā ar šiem noteikumiem Nolīguma pusēm, kuras piemēro šos noteikumus, nosūta, izmantojot veidlapu, kas atbilst paraugam šo noteikumu 1. pielikuma 1. papildinājumā, un pievienojot rasējumus, kuros norādīta 2.1.2.2., 2.1.2.3. un 2.1.2.4. punktā prasītā informācija (tos iesniedz apstiprinājuma pieteikuma iesniedzējs), un kuru formāts nepārsniedz A4 (210 × 297 mm) vai kuri ir salocīti šajā formātā, un tie ir attiecīgā mērogā.
      3.1.4.   Visiem transportlīdzekļiem, kas atbilst saskaņā ar šiem noteikumiem apstiprinātam transportlīdzekļa tipam, skaidri redzamā un viegli nolasāmā vietā, kas precizēta apstiprinājuma veidlapā, uzliek starptautiski atzītu apstiprinājuma marķējumu, kam ir šādas sastāvdaļas:
      
                  3.1.4.1.
               
               
                  aplis, kurā ir burts “E”, kam seko tās valsts pazīšanas numurs, kura piešķīrusi apstiprinājumu (2);
               
            
                  3.1.4.2.
               
               
                  pa labi no 3.1.4.1. punktā noteiktā apļa – šo noteikumu numurs, aiz tā “RI”, ja transportlīdzeklis ir apstiprināts saskaņā ar šo noteikumu I daļu vai “RII-1” ja transportlīdzeklis ir apstiprināts saskaņā ar šo noteikumu I vai IV daļu un II-1. daļu, vai “RII-2” ja transportlīdzeklis ir apstiprināts saskaņā ar šo noteikumu I vai IV daļu un II-2. daļu, domuzīme un apstiprinājuma numurs.
               
            3.1.5.   Ja transportlīdzeklis atbilst apstiprinātajam transportlīdzekļa tipam saskaņā ar vienu vai vairākiem citiem noteikumiem, kas pievienoti Nolīgumam, tad valstī, kurā piešķirts apstiprinājums saskaņā ar šiem noteikumiem, nav jāatkārto 3.1.4.1. punktā noteiktais simbols; šādā gadījumā visu to noteikumu papildu numurus, apstiprinājuma numurus un simbolus, saskaņā ar kuriem apstiprinājums piešķirts valstī, kas saskaņā ar šiem noteikumiem piešķīrusi apstiprinājumu, norāda vertikālās slejās pa labi no 3.1.4.1. punktā noteiktā simbola.
      3.1.6.   Apstiprinājuma marķējums ir skaidri salasāms un neizdzēšams.
      3.1.7.   Apstiprinājuma marķējums atrodas ražotāja piestiprinātās transportlīdzekļa datu plāksnītes tuvumā vai uz tās.
      3.1.8.   Šo noteikumu 2. pielikumā sniegti apstiprinājuma marķējuma izkārtojuma piemēri.
      3.2.   Apstiprinājums saskaņā ar šo noteikumu III daļu
      3.2.1.   Ja apstiprināšanai saskaņā ar šiem noteikumiem iesniegtā tvertne atbilst III daļas prasībām, piešķir minētās tvertnes tipa apstiprinājumu.
      3.2.2.   Katram apstiprinātajam tipam piešķir apstiprinājuma numuru, kura pirmie divi cipari norāda jaunāko grozījumu sēriju, kas ietverta noteikumos apstiprinājuma izsniegšanas datumā.
      3.2.3.   Paziņojumu par tvertnes tipa apstiprinājumu vai apstiprinājuma atteikumu saskaņā ar šiem noteikumiem Nolīguma pusēm, kuras piemēro šos noteikumus, nosūta, izmantojot veidlapu, kas atbilst paraugam šo noteikumu 1. pielikuma 2. papildinājumā, un pievienojot rasējumus, kuros norādīta 2.2.2.1. un 2.2.2.2. punktā prasītā informācija (tos iesniedz apstiprinājuma pieteikuma iesniedzējs), un kuru formāts nepārsniedz A4 (210 × 297 mm) vai kuri ir salocīti šajā formātā, un tie ir attiecīgā mērogā.
      3.2.4.   Visām tvertnēm, kas atbilst saskaņā ar šiem noteikumiem apstiprinātam tvertnes tipam, skaidri redzamā un viegli nolasāmā vietā, kas precizēta apstiprinājuma veidlapā, uzliek starptautiski atzītu apstiprinājuma marķējumu, kam ir šādas sastāvdaļas:
      
                  3.2.4.1.
               
               
                  aplis, kurā ir burts “E”, kam seko tās valsts pazīšanas numurs, kura piešķīrusi apstiprinājumu (3);
               
            
                  3.2.4.2.
               
               
                  pa labi no 3.2.4.1. punktā noteiktā apļa – šo noteikumu numurs, aiz tā “RIII”, norāde “U”, ja tvertne ir apstiprināta vispārējam izmantojumam, vai norāde “S”, ja tvertne ir apstiprināta izmantošanai konkrētā transportlīdzeklī, vai norāde “+ A”, ja tvertne ir apstiprināta ar tās piederumiem, vai norāde “#A”, ja tvertne ir apstiprināta bez tās piederumiem, domuzīme un apstiprinājuma numurs.
               
            3.2.5.   Apstiprinājuma marķējums ir skaidri salasāms un neizdzēšams, kad tvertne ir uzstādīta transportlīdzeklī.
      3.2.6.   Šo noteikumu 2. pielikumā sniegti apstiprinājuma marķējuma izkārtojuma piemēri.
      3.3.   Apstiprinājums saskaņā ar šo noteikumu IV daļu
      3.3.1.   Ja apstiprināšanai saskaņā ar šiem noteikumiem iesniegtais transportlīdzeklis atbilst IV daļas prasībām, piešķir minētā transportlīdzekļa tipa apstiprinājumu.
      3.3.2.   Katram apstiprinātajam tipam piešķir apstiprinājuma numuru, kura pirmie divi cipari norāda jaunāko grozījumu sēriju, kas ietverta noteikumos apstiprinājuma izsniegšanas datumā. Tomēr Nolīguma puse var piešķirt to pašu apstiprinājuma numuru vairākiem transportlīdzekļu tipiem, kā definēts 12.2. punktā, ja tie ir tā paša transportlīdzekļa bāzes modeļa varianti, un ar nosacījumu, ka katru no šiem tipiem atsevišķi testē un pārliecinās, ka tie atbilst šiem noteikumiem.
      3.3.3.   Paziņojumu par transportlīdzekļa tipa apstiprinājumu vai apstiprinājuma atteikumu saskaņā ar šiem noteikumiem Nolīguma pusēm, kuras piemēro šos noteikumus, nosūta, izmantojot veidlapu, kas atbilst paraugam šo noteikumu 1. pielikuma 1. papildinājumā, un pievienojot rasējumus, kuros norādīta 2.3.2.1., 2.3.2.2. un 2.3.2.3. punktā prasītā informācija (tos iesniedz apstiprinājuma pieteikuma iesniedzējs), un kuru formāts nepārsniedz A4 (210 × 297 mm) vai kuri ir salocīti šajā formātā, un tie ir attiecīgā mērogā.
      3.3.4.   Visiem transportlīdzekļiem, kas atbilst saskaņā ar šiem noteikumiem apstiprinātam transportlīdzekļa tipam, skaidri redzamā un viegli nolasāmā vietā, kas precizēta apstiprinājuma veidlapā, uzliek starptautiski atzītu apstiprinājuma marķējumu, kam ir šādas sastāvdaļas:
      
                  3.3.4.1.
               
               
                  aplis, kurā ir burts “E”, kam seko tās valsts pazīšanas numurs, kura piešķīrusi apstiprinājumu (3);
               
            
                  3.3.4.2.
               
               
                  pa labi no 3.3.4.1. punktā noteiktā apļa ir šo noteikumu numurs, aiz tā “RIV”, domuzīme un apstiprinājuma numurs.
               
            3.3.5.   Ja transportlīdzeklis atbilst apstiprinātajam transportlīdzekļa tipam saskaņā ar vienu vai vairākiem citiem noteikumiem, kas pievienoti Nolīgumam, tad valstī, kurā piešķirts apstiprinājums saskaņā ar šiem noteikumiem, nav jāatkārto 3.3.4.1. punktā noteiktais simbols; šādā gadījumā visu to noteikumu papildu numurus, apstiprinājuma numurus un simbolus, saskaņā ar kuriem apstiprinājums piešķirts valstī, kas saskaņā ar šiem noteikumiem piešķīrusi apstiprinājumu, norāda vertikālās slejās pa labi no 3.3.4.1. punktā noteiktā simbola.
      3.3.6.   Apstiprinājuma marķējums ir skaidri salasāms un neizdzēšams.
      3.3.7.   Apstiprinājuma marķējums atrodas ražotāja piestiprinātās transportlīdzekļa datu plāksnītes tuvumā vai uz tās.
      3.3.8.   Šo noteikumu 2. pielikumā sniegti apstiprinājuma marķējuma izkārtojuma piemēri.
      I DAĻA.   TRANSPORTLĪDZEKĻU APSTIPRINĀJUMS ATTIECĪBĀ UZ TO DEGVIELAS TVERTNĒM
      4.   DEFINĪCIJAS
      Šajā noteikumu daļā lieto šādas definīcijas:
      
                  4.1.
               
               
                  “transportlīdzekļa apstiprinājums” ir transportlīdzekļa tipa apstiprinājums attiecībā uz šķidrās degvielas tvertnēm;
               
            
                  4.2.
               
               
                  “transportlīdzekļa tips” ir transportlīdzekļi, kas neatšķiras šādos būtiskos aspektos:
                  
                              4.2.1.
                           
                           
                              ražotāja tipa apzīmējums;
                           
                        
                              4.2.2.
                           
                           
                              M1 kategorijas transportlīdzekļos (4) tvertnes(-ņu) atrašanās vieta transportlīdzeklī tiktāl, cik tam ir negatīva ietekme uz 5.10. punkta prasībām;
                           
                        
            
                  4.3.
               
               
                  “pasažieru salons” ir telpa, kurā uzturas transportlīdzeklī esošas personas un kuru ietver jumts, grīda, sānsienas, durvis, ārējais stiklojums un priekšējā starpsiena, kā arī pakaļējā nodalījuma starpsienas plakne vai pakaļējo sēdekļu atzveltnes atbalsta plakne;
               
            
                  4.4.
               
               
                  “tvertne” ir tvertne(-es), kas atbilstoši definīcijai 4.6. punktā konstruēta(-as) tādas šķidrās degvielas glabāšanai, ko galvenokārt izmanto transportlīdzekļa piedziņai, izņemot piederumus (uzpildes caurule, ja tā ir atsevišķa detaļa, uzpildes atvere, vāks, mērierīce, savienojumi ar dzinēju vai savienojumi iekšējā pārspiediena kompensēšanai u. c.);
               
            
                  4.5.
               
               
                  “degvielas tvertnes tilpums” ir degvielas tvertnes tilpums, ko norādījis ražotājs;
               
            
                  4.6.
               
               
                  “šķidrā degviela” ir degviela, kas ir šķidra normālos temperatūras un spiediena apstākļos.
               
            5.   PRASĪBAS ATTIECĪBĀ UZ ŠĶIDRĀS DEGVIELAS TVERTNĒM
      5.1.   Tvertnes izgatavo tā, lai tās būtu izturīgas pret koroziju.
      5.2.   Tvertnes, kad tās ir aprīkotas ar visiem piederumiem, kas parasti ir tām pievienoti, atbilst noplūdes testu prasībām, ko veic saskaņā ar 6.1. punktu pie relatīva iekšējā spiediena, kas ir vienāds ar divkāršu darba pārspiedienu, bet jebkurā gadījumā ne mazāks kā 30 kPa (0,3 bāri) pārspiediens.
      Tvertnes, kas izgatavotas no plastmasas, uzskata par atbilstošām prasībām, ja tās ir izturējušas testus, kas aprakstīti 5. pielikuma 2. punktā.
      5.3.   Jebkuru pārspiedienu vai spiedienu, kas pārsniedz darba spiedienu, automātiski kompensē ar piemērotām ierīcēm (ventilācijas kanāli, drošības vārsti utt.).
      5.4.   Ventilācijas kanālu konstrukcija ir tāda, lai novērstu ugunsbīstamību. Jo īpaši, degviela, kas var noplūst no tvertnes iepildīšanas brīdī, nedrīkst nokļūt uz atgāzu sistēmas. To novada uz zemi.
      5.5.   Tvertne(-es) neatrodas uz virsmas vai neveido virsmu (grīdu, sienu, starpsienu) pasažieru salonā vai citā nodalījumā, kas ir tā neatņemama sastāvdaļa.
      5.6.   Paredz šķērssienu, kas atdala pasažieru salonu no tvertnes(-ēm). Šķērssienā var būt atveres (piemēram, lai izvietotu vadus), ar nosacījumu, ka tās ir tā izkārtotas, lai parastos lietošanas apstākļos degviela netraucēti nevarētu no tvertnes(-ēm) ieplūst pasažieru salonā vai citā nodalījumā, kas ir tā neatņemama sastāvdaļa.
      5.7.   Katru tvertni droši piestiprina un novieto tā, lai nodrošinātu, ka degviela, kas noplūdusi no tvertnes vai tās piederumiem, parastos lietošanas apstākļos nokļūst uz zemes, nevis pasažieru salonā.
      5.8.   Uzpildes atveri neizvieto pasažieru salonā, bagāžas nodalījumā vai dzinēja nodalījumā.
      5.9.   Degviela transportlīdzekļa paredzamās darbības laikā nenoplūst caur tvertnes vāku vai caur citām ierīcēm, kas paredzētas pārspiediena kompensēšanai. Transportlīdzekļa apgāšanās gadījumā ir pieļaujama pilēšana ar nosacījumu, ka tā nepārsniedz 30 g/min; atbilstību šai prasībai verificē ar 6.2. punktā paredzēto testu.
      5.9.1.   Uzpildes atveres vāks ir nostiprināms pie uzpildes caurules.
      5.9.1.1.   Šo noteikumu 5.9.1. punkta prasības uzskata par izpildītām, ja ir veikts nepieciešamais, lai novērstu pārāk lielas iztvaikošanas emisijas un degvielas izšļakstīšanos, kas rodas, ja nav uzpildes caurulei nav vāka.
      To var panākt:
      
                  5.9.1.1.1.
               
               
                  ar nenoņemamu uzpildes caurules vāku, kas automātiski atveras un aizveras,
               
            
                  5.9.1.1.2.
               
               
                  ar konstrukcijas elementiem, ar ko novērš pārāk lielas iztvaikošanas emisijas un degvielas izšļakstīšanos, kas rodas, ja nav uzpildes caurulei nav vāka,
               
            
                  5.9.1.1.3.
               
               
                  ar jebkuru citu nodrošinājumu, kam ir tāds pats rezultāts. Piemēram, piesiets vai pieķēdēts uzpildes caurules vāks vai tāds vāks, kura atvēršanai izmanto tādu pašu atslēgu kā transportlīdzekļa aizdedzei. Šādā gadījumā atslēga ir izņemama no uzpildes caurules vāka tikai, ja vāks ir aizslēgtā stāvoklī. Taču piesieta vai pieķēdēta uzpildes caurules vāka izmantošana nav piemērota transportlīdzekļiem, kas nepieder pie M1 un N1 kategorijas.
               
            5.9.2.   Blīvējums starp vāku un uzpildes cauruli ir droši nostiprināts. Aizslēgtā stāvoklī vāks droši fiksējas pret blīvējumu un uzpildes cauruli.
      5.10.   Tvertnes uzstāda tādā veidā, lai tās būtu pasargātas no transportlīdzekļa frontālas vai aizmugurējas sadursmes sekām; tvertnes tuvumā nedrīkst būt uz āru izvirzītas detaļas, asas malas utt.
      5.11.   Degvielas tvertnes un tās piederumu konstrukcija un uzstādījums transportlīdzeklī ir tāds, lai novērstu statiskās elektrības izraisītu ugunsbīstamību.
      Vajadzības gadījumā veic lādiņa izkliedes pasākumu(-us). Tomēr lādiņa izkliedes sistēma nav vajadzīga tādām degvielas tvertnēm, kurās paredzēts uzglabāt degvielu ar uzliesmošanas temperatūru vismaz 55 °C, kā norādīts 1. pielikuma 2. papildinājuma paziņojuma veidlapas 5.1. punktā. Uzliesmošanas temperatūru nosaka saskaņā ar ISO 2719:2002.
      Ražotājs tehnisko dienestu informē par pasākumu(-iem), kas garantē minēto prasību ievērošanu.
      5.12.   Degvielas tvertne ir izgatavota no ugunsizturīga metāliska materiāla. Tā var būt izgatavota no plastmasas ar nosacījumu, ka tā atbilst 5. pielikuma prasībām.
      6.   ŠĶIDRĀS DEGVIELAS TVERTŅU TESTI
      6.1.   Hidrauliskais tests
      Tvertnei veic hidrauliskā iekšējā spiediena testu, ko veic atsevišķai tvertnei kopā ar visiem piederumiem. Tvertne ir pilnībā piepildīta ar nedegošu šķidrumu (piemēram, ūdeni). Pēc tam, kad tvertnes iekšpuse ir pilnībā izolēta no apkārtējās vides, pakāpeniski palielina spiedienu caur savienojumu, pa kuru padod degvielu dzinējam, līdz tiek sasniegts relatīvais iekšējais spiediens, kas ir vienāds ar divkāršu darba spiedienu, bet jebkurā gadījumā tas nav mazāks kā 30 kPa (0,3 bāri) pārspiediena, kuru uztur vienu minūti. Šajā laikā tvertnē nedrīkst rasties plaisas vai noplūde, tomēr tā drīkst neatgriezeniski deformēties.
      6.2.   Apgāšanās tests
      6.2.1.   Tvertni un visus tās piederumus uzstāda uz testa statīva tādā veidā, kas atbilst uzstādīšanas veidam transportlīdzeklī, kuram šī tvertne ir paredzēta. Tas attiecas arī uz iekšējā pārspiediena kompensācijas sistēmām.
      6.2.2.   Testa statīvu rotē ap asi, kas ir paralēla transportlīdzekļa garenvirziena asij.
      6.2.3.   Testu veic ar tvertni, kas piepildīta līdz 90 % no tās tilpuma un arī ar 30 % no tās tilpuma ar nedegošu šķidrumu, kura blīvums un viskozitāte līdzinās parasti izmantotai degvielai (var izmantot ūdeni).
      6.2.4.   Tvertni pagriež par 90° pa labi no tās uzstādījuma stāvokļa. Tvertne šādā stāvoklī paliek vismaz piecas minūtes. Pēc tam tvertni pagriež par 90° tālāk tajā pašā virzienā. Tvertni šādā stāvoklī, kad tā ir pilnībā apgriezta, tur vēl vismaz piecas minūtes. Tvertni pagriež atpakaļ tās normālajā stāvoklī. Testēšanas šķidrumu, kas no vēdināšanas sistēmas nav ieplūdis atpakaļ tvertnē, nolej un, ja nepieciešams, attiecīgo šķidruma daudzumu ielej tvertnē. Tvertni pagriež par 90° pretējā virzienā un atstāj šādā stāvoklī vismaz piecas minūtes.
      Tvertni pagriež tālāk par 90° tajā pašā virzienā. Tvertni šādā stāvoklī, kad tā ir pilnībā apgriezta, tur vēl vismaz piecas minūtes. Pēc tam tvertni pagriež atpakaļ tās normālajā stāvoklī.
      Katru secīgo pagriezienu par 90° veic laika intervālā no 1 līdz 3 minūtēm.
      II-1. DAĻA.   TRANSPORTLĪDZEKĻA APSTIPRINĀJUMS ATTIECĪBĀ UZ UGUNSBĪSTAMĪBU SADURSMES GADĪJUMĀ
      7.   DEFINĪCIJAS
      Šajā noteikumu daļā lieto šādas definīcijas:
      
                  7.1.
               
               
                  “transportlīdzekļa apstiprinājums” ir transportlīdzekļa tipa apstiprinājums attiecībā uz ugunsbīstamību;
               
            
                  7.2.
               
               
                  “transportlīdzekļa tips” ir transportlīdzekļi, kas neatšķiras šādos būtiskos aspektos:
                  
                              7.2.1.
                           
                           
                              tvertnes struktūra, forma, izmēri un materiāli (metāls/plastmasa);
                           
                        
                              7.2.2.
                           
                           
                              M1 kategorijas transportlīdzekļos (5) tvertnes(-ņu) atrašanās vieta transportlīdzeklī tiktāl, cik tam ir negatīva ietekme uz 5.10. punkta prasībām;
                           
                        
                              7.2.3.
                           
                           
                              degvielas padeves sistēmas raksturlielumi un atrašanās vieta (sūknis, filtri utt.) un
                           
                        
                              7.2.4.
                           
                           
                              elektroinstalācijas raksturlielumi un atrašanās vieta, ciktāl tas ietekmē šajos noteikumos paredzēto sadursmes testu rezultātus;
                           
                        
            
                  7.3.
               
               
                  “šķērsplakne” ir vertikāla šķērsplakne, kas ir perpendikulāra transportlīdzekļa centrālajai garenplaknei;
               
            
                  7.4.
               
               
                  “tukšmasa” ir tehniskā kārtībā esoša transportlīdzekļa masa, kad transportlīdzeklī nav personu un kravas, bet ir degviela, dzesēšanas šķidrums, eļļas, instrumentu komplekts un rezerves ritenis (ja transportlīdzekļa ražotājs tos nodrošina kā standarta aprīkojumu).
               
            8.   PRASĪBAS ATTIECĪBĀ UZ ŠĶIDRĀS DEGVIELAS TVERTŅU UZSTĀDĪŠANU
      8.1.   Degvielas padeves sistēma
      8.1.1.   Transportlīdzekļus apstiprina saskaņā ar šo noteikumu I daļu vai IV daļu.
      8.1.2.   Degvielas padeves sistēmas sastāvdaļas ir atbilstoši aizsargātas ar korpusa vai virsbūves detaļām pret saskari ar iespējamajiem šķēršļiem uz zemes. Šāda aizsardzība nav vajadzīga, ja sastāvdaļas zem transportlīdzekļa ir tālāk no zemes nekā korpusa vai virsbūves detaļa to priekšā.
      8.1.3.   Degvielas padeves sistēmas caurules un citas detaļas izvieto transportlīdzeklī vietās, kas ir aizsargātas līdz augstākajam iespējamajam līmenim. Vērpes un lieces kustību un transportlīdzekļa struktūras vai pievadiekārtas vibrācijas rezultātā degvielas padeves sistēmas sastāvdaļas netiek pakļautas berzei, saspiešanai vai citai neierastai pārmērīgai slodzei.
      8.1.4.   Lokanos vai elastīgos cauruļu savienojumus ar degvielas padeves sistēmas sastāvdaļu nekustīgajām detaļām konstruē un izgatavo tā, lai tie paliktu hermētiski dažādos transportlīdzekļa ekspluatācijas apstākļos, neatkarīgi no vērpes un lieces kustībām un neatkarīgi no transportlīdzekļa struktūras vai pievadiekārtas vibrācijām.
      8.1.5.   Ja uzpildes atvere atrodas transportlīdzekļa sānā, tad uzpildes caurules vāks aizslēgtā stāvoklī nedrīkst izvirzīties tālāk kā blakus esošās virsbūves virsmas.
      8.2.   Elektroinstalācija
      8.2.1.   Elektriskos vadus, izņemot vadus, kas ir izvietoti dobās sastāvdaļās, piestiprina pie transportlīdzekļa struktūras, sienām vai starpsienām netālu no to atrašanās vietas. Vietas, kurās tie iet cauri sienām vai starpsienām, ir pienācīgi aizsargātas, lai novērstu izolācijas pārrāvumu.
      8.2.2.   Elektroinstalāciju projektē, izgatavo un uzstāda tā, lai to sastāvdaļas neietekmētu korozija, kam tās ir pakļautas.
      9.   TRANSPORTLĪDZEKĻA TESTI
      Veicot frontālās sadursmes testu pret šķērsli saskaņā ar šo noteikumu 3. pielikumā noteikto procedūru, sānu sadursmes testu saskaņā ar Noteikumu Nr. 95, kas grozīti ar 01. grozījumu sēriju, 4. pielikumā aprakstīto procedūru un aizmugurējās sadursmes testu saskaņā ar 4. pielikumā paredzēto procedūru:
      9.1.   sadursmes gadījumā degvielas padeves sistēmā drīkst notikt tikai neliela šķidruma noplūde;
      9.2.   ja pēc sadursmes degviela no degvielas padeves sistēmas noplūst nepārtraukti, tad noplūdes apjoms nedrīkst pārsniegt 30 g/min; ja šķidrums no degvielas padeves sistēmas sajaucas ar šķidrumiem no citām sistēmām un ja šos šķidrumus nav iespējams vienkārši atdalīt un identificēt, tad nepārtraukto noplūdi izvērtē, vadoties pēc visiem savāktajiem šķidrumiem;
      9.3.   nedrīkst rasties degšana, kuru uztur degviela;
      9.4.   sadursmju laikā un pēc tām, kā aprakstīts 9. punktā, akumulatoru savā vietā notur tam paredzētā stiprinājuma ierīce;
      9.5.   pēc ražotāja pieprasījuma frontālās sadursmes testu, kas paredzēts šo noteikumu 3. pielikumā, var aizstāt ar testa procedūru, kas aprakstīta Noteikumu Nr. 94 01. grozījumu sērijas 3. pielikumā.
      II-2. DAĻA.   TRANSPORTLĪDZEKĻA APSTIPRINĀJUMS ATTIECĪBĀ UZ UGUNSBĪSTAMĪBU AIZMUGURĒJAS SADURSMES GADĪJUMĀ
      9.6.   Definīcijas un testa prasības
      9.6.1.   Piemēro II-1. daļas 7.–8.2.2. punktu.
      9.6.2.   Transportlīdzekļa testu veic saskaņā ar procedūrām, kas aprakstītas šo noteikumu 4. pielikumā.
      9.6.3.   Pēc sadursmes testa transportlīdzeklis atbilst II-1. daļas 9.1.–9.4. punkta prasībām.
      III DAĻA.   ŠĶIDRĀS DEGVIELAS TVERTŅU KĀ ATSEVIŠĶU TEHNISKU VIENĪBU APSTIPRINĀŠANA
      10.   DEFINĪCIJAS
      Šajā noteikumu daļā lieto šādas definīcijas:
      
                  10.1.
               
               
                  “tvertne” ir tvertne(-es), kas atbilstoši definīcijai 10.3. punktā konstruēta(-as) tādas šķidrās degvielas glabāšanai, ko galvenokārt izmanto transportlīdzekļa piedziņai; tvertni var apstiprināt ar tās piederumiem (uzpildes caurule, ja tā ir atsevišķa detaļa, uzpildes atvere, vāks, mērierīce, savienojumi iekšējā pārspiediena kompensēšanai u. c.) vai bez tiem;
               
            
                  10.2.
               
               
                  “degvielas tvertnes tilpums” ir degvielas tvertnes tilpums, ko norādījis tvertnes ražotājs;
               
            
                  10.3.
               
               
                  “šķidrā degviela” ir degviela, kas ir šķidra normālos temperatūras un spiediena apstākļos;
               
            
                  10.4.
               
               
                  “tvertnes apstiprinājums” ir šķidrās degvielas tvertnes tipa apstiprinājums;
               
            
                  10.5.
               
               
                  “tvertnes tips” ir tvertnes, kas neatšķiras šādos būtiskos aspektos:
                  
                              10.5.1.
                           
                           
                              tvertnes vai tvertņu struktūra, forma, izmēri un materiāls (metāls/plastmasa);
                           
                        
                              10.5.2.
                           
                           
                              tvertnes paredzētais izmantojums: vispārējs izmantojums vai izmantojumam konkrētā transportlīdzeklī;
                           
                        
                              10.5.3.
                           
                           
                              piederumu esība vai neesība.
                           
                        
            11.   PRASĪBAS ATTIECĪBĀ UZ ŠĶIDRĀS DEGVIELAS TVERTNĒM
      11.1.   Ja tvertnes ir aprīkotas ar parastas komplektācijas piederumiem izpilda 5.1., 5.2., 5.3., 5.9., 5.12., 6.1. un 6.2. punktā noteiktās prasības.
      11.2.   Ja tvertnes jāapstiprina bez to piederumiem, ražotāja dokumentācijā skaidri jāidentificē testā izmantojamie piederumi.
      IV DAĻA.   TRANSPORTLĪDZEKĻA APSTIPRINĀJUMS ATTIECĪBĀ UZ APSTIPRINĀTAS DEGVIELAS TVERTNES UZSTĀDĪŠANU
      12.   DEFINĪCIJAS
      Šajā noteikumu daļā lieto šādas definīcijas:
      
                  12.1.
               
               
                  “transportlīdzekļa apstiprinājums” ir transportlīdzekļa tipa apstiprinājums attiecībā uz šķidrās degvielas tvertnes(-ņu) uzstādīšanu, kas apstiprināta(-as) saskaņā ar šo noteikumu III daļu;
               
            
                  12.2.
               
               
                  “transportlīdzekļa tips” ir transportlīdzekļi, kas neatšķiras šādos būtiskos aspektos:
                  
                              12.2.1.
                           
                           
                              ražotāja tipa apzīmējums;
                           
                        
                              12.2.2.
                           
                           
                              M1 kategorijas transportlīdzekļos (6) tvertnes(-ņu) atrašanās vieta transportlīdzeklī tiktāl, cik tam ir negatīva ietekme uz 5.10. punkta prasībām;
                           
                        
            13.   PRASĪBAS ATTIECĪBĀ UZ ŠĶIDRĀS DEGVIELAS TVERTŅU UZSTĀDĪŠANU
      13.1.   Izpilda 5.4., 5.5., 5.6., 5.7., 5.8., 5.10. un 5.11. punkta prasības.
      13.2.   Ja tvertnes ir apstiprinātas bez to piederumiem, piederumus, kuri izmantoti tvertņu testēšanā un identificēti ražotāja dokumentācijā saskaņā ar 11.2. punktu, pēc ražotāja pieprasījuma iekļauj apstiprinājumā saskaņā ar šo noteikumu IV daļu. Papildu piederumus iekļauj tikai tad, ja tehniskais dienests ir apstiprinājis, ka transportlīdzeklis atbilst šo noteikumu III un IV daļas prasībām.
      14.   TRANSPORTLĪDZEKĻA VAI TVERTNES TIPA MODIFIKĀCIJAS
      14.1.   Par visām transportlīdzekļa tipa modifikācijām paziņo tai tipa apstiprinātājai iestādei, kas transportlīdzekļa tipu apstiprinājusi. Šī iestāde var vai nu:
      
                  14.1.1.
               
               
                  uzskatīt, ka izdarītajām modifikācijām nevarētu būt ievērojamas negatīvas sekas un ka transportlīdzeklis joprojām atbilst prasībām, vai
               
            
                  14.1.2.
               
               
                  pieprasīt papildu testa protokolu no tehniskā dienesta, kas ir atbildīgs par testu veikšanu.
               
            14.2.   Neskarot 14.1. punkta nosacījumus, transportlīdzekļa variants, kurš testēts saskaņā ar šo noteikumu II daļu un kura tukšmasa neatšķiras vairāk kā par ± 20 procentiem no apstiprinājumam testētā transportlīdzekļa, netiek uzskatīts par transportlīdzekļa tipa modifikāciju.
      14.3.   Noteikumu 3.1.3., 3.2.3., vai 3.3.3. punktā paredzētajā kārtībā paziņojumu par apstiprinājumu vai apstiprinājuma atteikumu, norādot modifikācijas, nosūta Nolīguma pusēm, kuras piemēro šos noteikumus.
      15.   RAŽOŠANAS ATBILSTĪBA
      Ražošanas atbilstības nodrošināšanas procedūras atbilst Nolīguma 2. papildinājumā (E/ECE/324-E/ECE/TRANS/505/Rev.2) izklāstītajām procedūrām, ievērojot turpmāk izklāstītās prasības.
      
                  15.1.
               
               
                  Katrs transportlīdzeklis vai tvertne, kam ir apstiprinājuma marķējums, kā noteikts šajos noteikumos, atbilst apstiprinātajam transportlīdzekļa tipam un šo noteikumu attiecīgās daļas prasībām.
               
            
                  15.2.
               
               
                  Lai pārbaudītu atbilstību, kā noteikts 15.1. punktā, izlases pārbaudes veic pietiekamam daudzumam sērijveidā ražotu transportlīdzekļu vai tvertņu, kam ir šajos noteikumos paredzētais apstiprinājuma marķējums.
               
            
                  15.3.
               
               
                  Parasti transportlīdzekļa vai tvertnes atbilstību apstiprinātajam tipam pārbauda uz apstiprinājuma veidlapas un tās pielikumu apraksta pamata. Taču nepieciešamības gadījumā transportlīdzekļiem vai tvertnēm veic 6. punktā noteiktās pārbaudes.
               
            16.   SANKCIJAS PAR RAŽOŠANAS NEATBILSTĪBU
      16.1.   Saskaņā ar šiem noteikumiem piešķirto transportlīdzekļa vai tvertnes apstiprinājumu var atsaukt, ja konstatē neatbilstību 15.1. punktā noteiktajām prasībām vai ja transportlīdzeklis neiztur 9. punktā noteiktās pārbaudes.
      16.2.   Ja Nolīguma puse, kas piemēro šos noteikumus, atsauc apstiprinājumu, ko tā iepriekš piešķīrusi, tā par to nekavējoties informē pārējas puses, kuras piemēro šos noteikumus, izmantojot paziņojuma veidlapu, kas atbilst paraugam šo noteikumu 1. vai 2. pielikumā.
      17.   PĀREJAS NOTEIKUMI
      17.1.   No 02. grozījumu sērijas oficiālās spēkā stāšanās dienas neviena līgumslēdzēja puse, kas piemēro šos noteikumus, nedrīkst atteikties piešķirt EEK apstiprinājumu atbilstīgi šiem noteikumiem, kas grozīti ar 02. grozījumu sēriju.
      17.2.   Pēc 12 mēnešiem no šo noteikumu 02. grozījumu sērijas spēkā stāšanās dienas līgumslēdzējas puses, kas piemēro šos noteikumus, piešķir EEK apstiprinājumus tikai tad, ja apstiprināmais transportlīdzekļa tips atbilst prasībām, kuras paredz šie noteikumi, kas grozīti ar 02. grozījumu sēriju.
      17.3.   Līdz 12 mēnešu perioda beigām pēc 02. sērijas grozījumu spēkā stāšanās dienas neviena no līgumslēdzējām pusēm, kas piemēro šos noteikumus, nedrīkst atteikt piešķirt valsts tipa apstiprinājumu transportlīdzekļa tipam, kurš ir apstiprināts atbilstoši iepriekšējām šo noteikumu grozījumu sērijām.
      17.4.   Pēc 24 mēnešiem no šo noteikumu 02. sērijas grozījumu spēkā stāšanās dienas līgumslēdzējas puses, kas piemēro šos noteikumus, drīkst atteikt transportlīdzekļa pirmreizējo valsts reģistrāciju (pirmā nodošana ekspluatācijā), ja tas neatbilst šo noteikumu 02. grozījumu sērijas prasībām.
      17.5.   No 02. grozījumu sērijas 3. papildinājuma oficiālās spēkā stāšanās dienas līgumslēdzējas puses, kas piemēro šos noteikumus, neatsaka piešķirt EEK apstiprinājumu saskaņā ar šiem noteikumiem, kuri grozīti ar 02. grozījumu sērijas 3. papildinājumu.
      17.6.   Pat pēc šo noteikumu 02. grozījumu sērijas 3. papildinājuma spēkā stāšanās transportlīdzekļu apstiprinājumi saskaņā ar iepriekšējiem 02. grozījumu sērijas papildinājumiem paliek spēkā un līgumslēdzējas puses, kas piemēro šos noteikumus, turpina piešķirt šo apstiprinājumu paplašinājumus un turpina tos atzīt.
      17.7.   No 03. grozījumu sērijas oficiālās spēkā stāšanās dienas līgumslēdzēja puse, kas piemēro šos noteikumus, neatsaka piešķirt vai atzīt tipa apstiprinājumus saskaņā ar šiem noteikumiem, kas grozīti ar 03. grozījumu sēriju.
      17.8.   No 2018. gada 1. septembra līgumslēdzējas puses, kas piemēro šos noteikumus, piešķir tipa apstiprinājumu vienīgi tad, ja apstiprināmais transportlīdzekļa tips atbilst prasībām šajos noteikumos, kas grozīti ar 03. grozījumu sēriju.
      17.9.   Līgumslēdzējas puses, kas piemēro šos noteikumus, neatsaka piešķirt paplašinājumus tipa apstiprinājumiem, kas esošiem tipiem piešķirti saskaņā ar šo noteikumu iepriekšējām grozījumu sērijām.
      17.10.   Pat pēc šo noteikumu 03. grozījumu sērijas spēkā stāšanās dienas līgumslēdzējas puses, kuras piemēro šos noteikumus, turpina atzīt tipa apstiprinājumus saskaņā ar šo noteikumu iepriekšējām grozījumu sērijām, uz kurām neattiecas 03. grozījumu sērija.
      17.11.   Neskarot iepriekš izklāstītos pārejas noteikumus, līgumslēdzējām pusēm, kas šos noteikumus sāk piemērot pēc visjaunākās grozījumu sērijas spēkā stāšanās dienas, nav pienākuma atzīt tipa apstiprinājumus, kas piešķirti saskaņā ar jebkuru no šo noteikumu iepriekšējām grozījumu sērijām.
      18.   TO TEHNISKO DIENESTU NOSAUKUMS UN ADRESE, KAS VEIC APSTIPRINĀŠANAS TESTUS, KĀ ARĪ TIPA APSTIPRINĀTĀJU IESTĀŽU NOSAUKUMS UN ADRESE
      Līgumslēdzējas puses, kuras piemēro šos noteikumus, paziņo Apvienoto Nāciju Organizāciju sekretariātam to tehnisko dienestu nosaukumu un adresi, kas veic apstiprināšanas testus, kā arī to tipa apstiprinātāju iestāžu nosaukumu un adresi, kuras piešķir apstiprinājumus un kurām jāsūta veidlapas, kas apliecina citās valstīs izdotu apstiprinājumu, tā atteikumu vai atsaukumu.
      
         (1)  Kā noteikts Konsolidētajā rezolūcijā par transportlīdzekļu konstrukciju (R.E.3.), dokuments ECE/TRANS/WP.29/78/Rev.3, 2. punkts, www.unece.org/trans/main/wp29/wp29wgs/wp29gen/wp29resolutions.html
      
         (2)  1958. gada Nolīguma pušu pazīšanas numuri ir doti Konsolidētās rezolūcijas par transportlīdzekļu konstrukciju (R.E.3) 3. pielikumā, dokuments ECE/TRANS/WP.29/78/Rev. 3, www.unece.org/trans/main/wp29/wp29wgs/wp29gen/wp29resolutions.html
      
         (3)  1958. gada Nolīguma pušu pazīšanas numuri ir doti Konsolidētās rezolūcijas par transportlīdzekļu konstrukciju (R.E.3) 3. pielikumā, dokuments ECE/TRANS/WP.29/78/Rev. 3, www.unece.org/trans/main/wp29/wp29wgs/wp29gen/wp29resolutions.html
      
         (4)  Kā noteikts Konsolidētajā rezolūcijā par transportlīdzekļu konstrukciju (R.E.3.), dokuments ECE/TRANS/WP.29/78/Rev.3, 2. punkts, www.unece.org/trans/main/wp29/wp29wgs/wp29gen/wp29resolutions.html
      
         (5)  Kā noteikts Konsolidētajā rezolūcijā par transportlīdzekļu konstrukciju (R.E.3.), dokuments ECE/TRANS/WP.29/78/Rev.3, 2. punkts, www.unece.org/trans/main/wp29/wp29wgs/wp29gen/wp29resolutions.html
      
         (6)  Kā noteikts Konsolidētajā rezolūcijā par transportlīdzekļu konstrukciju (R.E.3.), dokuments ECE/TRANS/WP.29/78/Rev.3, 2. punkts, www.unece.org/trans/main/wp29/wp29wgs/wp29gen/wp29resolutions.html
      
         1. PIELIKUMS
          
         
            1. papildinājums
            
               
            Teksts attēlu
            
               PAZIŅOJUMS
               (Maksimālais izmērs: A4 (210 × 297 mm))
               (1)
               Izdevējs: iestādes nosaukums
               par (2): apstiprinājuma piešķiršanu
               apstiprinājuma paplašināšanu
               apstiprinājuma atteikšanu
               apstiprinājuma atsaukšanu
               pilnīgu ražošanas izbeigšanu
               transportlīdzekļa tipam attiecībā uz (2): šķidrās degvielas tvertni
               ugunsbīstamību frontālās/sānu/aizmugurējas (2) sadursmes gadījumā
               saskaņā ar noteikumiem Nr. 34.
               Apstiprinājuma Nr.: Paplašinājuma Nr.:
               1. Mehāniskā transportlīdzekļa tirdzniecības nosaukums vai preču zīme:
               2. Transportlīdzekļa tips:
               3. Ražotāja nosaukums un adrese:
               4. Ražotāja pārstāvja nosaukums un adrese (attiecīgā gadījumā):
               5. Dzinēja veids: dzirksteļaizdedze/dīzeļdzinējs (2)
               6. Dzinēja atrašanās vieta: priekšā/aizmugurē/centrā (2)
               7. Īss degvielas tvertnes un degvielas apraksts vai apstiprinātās degvielas tvertnes apstiprinājuma numurs(-i) (2)
               7.1. Degvielas tvertnes raksturlielumi un atrašanās vieta:
               7.2. Attiecībā uz degvielas tvertnēm, kas izgatavotas no plastmasas, paziņo materiālu un tirdzniecības nosaukumu vai preču zīmi:
               7.3. Degvielas padeves sistēmas raksturlielumi (atrašanās vieta, savienojumi, utt.):
               8. Elektroinstalācijas apraksts (atrašanās vieta, piestiprināšanas veids, aizsardzība utt.):
               9. Trieciena testu apraksts:
               Frontālais (tips/apstiprinājuma vai protokola numurs):
               Sānu (tips/apstiprinājuma vai protokola numurs):
               Aizmugures (tips/apstiprinājuma vai protokola numurs):
               10. Transportlīdzeklis nodots apstiprināšanai:
               11. Tehniskais dienests, kas ir atbildīgs par apstiprinājuma testu veikšanu:
               12. Tehniskā dienesta izdotā protokola datums:
               13. Tehniskā dienesta izdotā protokola numurs:
            
            
               
            Teksts attēlu
            
               14. Apstiprinājums piešķirts/paplašināts/atteikts/atsaukts (2)
               15. Apstiprinājuma marķējuma atrašanās vieta uz transportlīdzekļa:
               16. Vieta:
               17. Datums:
               18. Paraksts:
               19. Šim paziņojumam ir pievienoti šādi dokumenti ar iepriekš minēto apstiprinājuma numuru:
               degvielas tvertņu, degvielas padeves sistēmas, elektroinstalācijas un citu sastāvdaļu, kas ir nozīmīgas šiem noteikumiem, rasējumi un shēmas.
               (1) Tās valsts pazīšanas numurs, kura piešķīrusi/paplašinājusi/atteikusi/atsaukusi apstiprinājumu (apstiprināšanas prasības skatīt Noteikumos).
               (2) Nevajadzīgo svītrot.
            
         
         
            2. papildinājums
            
               
            Teksts attēlu
            
               PAZIŅOJUMS
               (Maksimālais izmērs: A4 (210 × 297 mm))
               (1)
               Izdevējs: iestādes nosaukums
               par (2): apstiprinājuma piešķiršanu
               apstiprinājuma paplašināšanu
               apstiprinājuma atteikšanu
               apstiprinājuma atsaukšanu
               pilnīgu ražošanas izbeigšanu
               attiecībā uz degvielas tvertni saskaņā ar Noteikumiem Nr. 34.
               Apstiprinājuma Nr.: Paplašinājuma Nr.:
               1. Degvielas tvertnes tirdzniecības nosaukums vai preču zīme:
               2. Degvielas tvertnes tipa ražotāja nosaukums:
               3. Ražotāja nosaukums un adrese:
               4. Ražotāja pārstāvja nosaukums un adrese (attiecīgā gadījumā):
               5. Īss degvielas tvertnes, degvielas un degvielas padeves sistēmas apraksts:
               5.1. Degvielas tvertnes un degvielas raksturlielumi:
               5.2. Attiecībā uz degvielas tvertnēm, kas izgatavotas no plastmasas, paziņo materiālu un tirdzniecības nosaukumu vai preču zīmi:
               6. Iesniegts apstiprināšanai (datums):
               7. Tehniskais dienests, kas ir atbildīgs par apstiprinājuma testu veikšanu:
               8. Tehniskā dienesta izdotā protokola datums:
               9. Tehniskā dienesta izdotā protokola numurs:
               10. Paplašināšanas pamatojums (ja piemērojams):
               11. Apstiprinājums piešķirts/paplašināts/atteikts/atsaukts (2)
               12. Marķējuma atrašanās vieta uz degvielas tvertnes:
               13. Vieta:
               14. Datums:
               15. Paraksts:
               16. Pievieno tās tipa apstiprinātājai iestādei iesniegtās informācijas paketes satura rādītāju, ko var saņemt pēc pieprasījuma.
               (1) Tās valsts pazīšanas numurs, kura piešķīrusi/paplašinājusi/atteikusi/atsaukusi apstiprinājumu (apstiprināšanas prasības skatīt Noteikumos).
               (2) Nevajadzīgo svītrot.
            
         
      
      
         2. PIELIKUMS
         
            APSTIPRINĀJUMA MARĶĒJUMA PARAUGI
         
         A PARAUGS
         (sk. šo noteikumu 3.1.4. punktu)
         
            
         Iepriekš norādītais apstiprinājuma marķējums, kas piestiprināts transportlīdzeklim, norāda, ka attiecīgais tips ir apstiprināts Nīderlandē (E4) saskaņā ar Noteikumu Nr. 34 I daļu ar apstiprinājuma numuru 031234. Apstiprinājuma numura pirmie divi cipari (03) norāda, ka apstiprinājums ir piešķirts atbilstoši Noteikumiem Nr. 34, kas grozīti ar 03. grozījumu sēriju.
         B PARAUGS
         (sk. šo noteikumu 3.1.5. punktu)
         
            
         Iepriekš norādītais apstiprinājuma marķējums, kas piestiprināts transportlīdzeklim, norāda, ka attiecīgais tips ir apstiprināts Nīderlandē (E4) saskaņā ar Noteikumu Nr. 34 I vai IV daļu un II-1. daļu un Noteikumiem Nr. 33 (*). Apstiprinājuma numurs norāda, ka attiecīgo apstiprinājumu piešķiršanas dienā Noteikumos Nr. 34 bija ietverta 03. grozījumu sērija un Noteikumi Nr. 33 bija sākotnējā redakcijā.
         
            
         Iepriekš norādītais apstiprinājuma marķējums, kas piestiprināts transportlīdzeklim, norāda, ka attiecīgais tips ir apstiprināts Nīderlandē (E4) saskaņā ar Noteikumu Nr. 34 I vai IV daļu un II-2. daļu un Noteikumiem Nr. 33 (*). Apstiprinājuma numurs norāda, ka attiecīgo apstiprinājumu piešķiršanas dienā Noteikumos Nr. 34 bija ietverta 03. grozījumu sērija un Noteikumi Nr. 33 bija sākotnējā redakcijā.
         C PARAUGS
         (sk. šo noteikumu 3.2.4. punktu)
         
            
         Iepriekš norādītais apstiprinājuma marķējums, kas piestiprināts tvertnei, norāda, ka attiecīgais tips ir apstiprināts Nīderlandē (E4) saskaņā ar Noteikumu Nr. 34 I daļu vispārīgam izmantojumam kopā ar tā piederumiem un ar apstiprinājuma numuru 031234. Apstiprinājuma numura pirmie divi cipari (03) norāda, ka apstiprinājums ir piešķirts atbilstoši Noteikumiem Nr. 34, kas grozīti ar 03. grozījumu sēriju.
         D PARAUGS
         (sk. šo noteikumu 3.3.4. punktu)
         
            
         Iepriekš norādītais apstiprinājuma marķējums, kas piestiprināts transportlīdzeklim, norāda, ka attiecīgais tips ir apstiprināts Nīderlandē (E4) saskaņā ar Noteikumu Nr. 34 IV daļu ar apstiprinājuma numuru 031234. Apstiprinājuma numura pirmie divi cipari (03) norāda, ka apstiprinājums ir piešķirts atbilstoši Noteikumiem Nr. 34, kas grozīti ar 03. grozījumu sēriju.
         E PARAUGS
         (sk. šo noteikumu 3.3.5. punktu)
         
            
         Iepriekš norādītais apstiprinājuma marķējums, kas piestiprināts transportlīdzeklim, norāda, ka attiecīgais tips ir apstiprināts Nīderlandē (E4) saskaņā ar Noteikumu Nr. 34 IV daļu un Noteikumiem Nr. 33 (**). Apstiprinājuma numurs norāda, ka attiecīgo apstiprinājumu piešķiršanas dienā Noteikumos Nr. 34 bija ietverta 03. grozījumu sērija un Noteikumi Nr. 33 bija sākotnējā redakcijā.
         
            (*)  Otrais numurs norādīts tikai kā piemērs.
         
            (**)  Otrais numurs norādīts tikai kā piemērs.
      
      
         3. PIELIKUMS
         
            FRONTĀLAS SADURSMES TESTS PRET ŠĶĒRSLI
         
         1.   MĒRĶIS UN DARBĪBAS JOMA
         Šī testa mērķis ir simulēt frontālas sadursmes apstākļus pret fiksētu šķērsli vai citu transportlīdzekli, kas tuvojas pretējā virzienā.
         2.   IEKĀRTAS, PROCEDŪRAS UN MĒRINSTRUMENTI
         2.1.   Testēšanas vieta
         Testēšanas zona ir pietiekami plaša, lai tajā izvietotu ieskriešanās celiņu, šķērsli un testam nepieciešamās tehniskās iekārtas. Celiņa pēdējā daļa vismaz 5 m pirms šķēršļa ir horizontāla, līdzena un gluda.
         2.2.   Šķērslis
         Šķērslis ir dzelzsbetona bloks, kura priekšpuse ir vismaz 3 m plata un vismaz 1,5 m augsta. Šķēršļa biezums ir tāds, lai tas svērtu vismaz 70 tonnas. Priekšpuse ir vertikāla, perpendikulāra pret ieskrējiena platformas asi un apklāta ar 2 cm bieziem saplākšņa dēļiem labā stāvoklī. Šķērslis ir vai nu iestiprināts zemē vai novietots uz zemes, ja nepieciešams, izmantojot papildu atturmehānismus, kas ierobežo tā pārvietošanos. Var izmantot arī šķērsli ar atšķirīgiem parametriem, ja ar to iegūtie rezultāti ir vismaz tikpat viennozīmīgi.
         2.3.   Transportlīdzekļa piedziņa
         Sadursmes brīdī transportlīdzeklis vairs nav pakļauts nekādu papildu stūrēšanas ierīču vai piedziņas iedarbībai. Tas sasniedz šķērsli virzienā, kas ir perpendikulārs sadursmes sienai; maksimālā pieļaujamā novirze uz sānu starp transportlīdzekļa priekšpuses vertikālo viduslīniju un sadursmes sienas vertikālo viduslīniju ir ± 30 cm.
         2.4.   Transportlīdzekļa stāvoklis
         2.4.1.   Testējamais transportlīdzeklis ir aprīkots ar visām standarta sastāvdaļām un piederumiem, kas ietverti tā tukšmasā, vai ir tādā stāvoklī, lai izpildītu visas prasības, kas saistītas ar sastāvdaļām un piederumiem, kuri ietekmē ugunsgrēka riskus.
         2.4.2.   Ja transportlīdzekļa pārvietošanos nodrošina ar ārējiem līdzekļiem, tad degvielas padeves sistēma ir uzpildīta vismaz līdz 90 procentiem vai nu ar degvielu, vai ar šķidrumu, kas nav viegli uzliesmojošs un kura blīvums un viskozitāte līdzinās parasti izmantotajai degvielai. Visas pārējās sistēmas (bremžu šķidruma kolektora tvertnes, radiators utt.) var būt tukšas.
         2.4.3.   Ja transportlīdzekli darbina ar tā paša dzinēju, tad degvielas tvertni piepilda vismaz līdz 90 procentiem. Visas pārējās šķidrumu tvertnes var piepildīt līdz to ietilpībai.
         2.4.4.   Ja ražotājs to pieprasa, tehniskais dienests, kas atbildīgs par testu veikšanu, var atļaut izmantot to pašu transportlīdzekli, kas izmantots citos noteikumos paredzētos testos (ieskaitot testus, kas spēj ietekmēt tā uzbūvi), arī testos, kas paredzēti šajos noteikumos.
         2.5.   Sadursmes ātrums
         Sadursmes ātrums ir starp 48,3 km/h un 53,1 km/h. Tomēr, ja testi ir veikti pie augstāka sadursmes ātruma un transportlīdzeklis atbilst noteiktajām prasībām, tad tests ir izturēts.
         2.6.   Mērinstrumenti
         Tā instrumenta precizitāte, ko izmanto 2.5. punktā minētā ātruma fiksēšanai, ir viena procenta robežās.
         3.   LĪDZVĒRTĪGAS TESTA METODES
         3.1.   Līdzvērtīgas testa metodes ir atļautas ar nosacījumu, ka ar aizvietotāja testa līdzekļiem vai, veicot aprēķinus no aizvietotāja testa rezultātiem, pilnībā var izpildīt šajos noteikumos minētās prasības.
         3.2.   Ja izmanto citu metodi, kas nav minēta 2. punktā, pierāda tās līdzvērtīgumu.
      
      
         4. PIELIKUMS
         
            AIZMUGURĒJAS SADURSMES TESTA PROCEDŪRA
         
         1.   MĒRĶIS UN DARBĪBAS JOMA
         1.1.   Testa mērķis ir simulēt aizmugurēju sadursmi ar citu transportlīdzekli kustībā.
         2.   IEKĀRTAS, PROCEDŪRAS UN MĒRINSTRUMENTI
         2.1.   Testēšanas vieta
         Testēšanas zona ir pietiekami plaša, lai tajā izvietotu triecienelementa (belžņa) piedziņas sistēmu un lai pēc sadursmes varētu notikt skartā transportlīdzekļa un testa iekārtas pārvietošanās. Daļa, kurā notiek sadursme ar transportlīdzekli un tā pārvietošanās, ir horizontāla, līdzena un tīra, kā arī līdzinās parastai, sausai, tīrai ceļa virsmai.
         2.2.   Triecienelements (belznis)
         2.2.1.   Triecienelements ir no tērauda un ar stingru konstrukciju.
         2.2.2.   Sadursmes virsma ir plakana, vismaz 2 500 mm plata un 800 mm augsta, tās malas ir izliektas ar liekuma rādiusu starp 40 un 50 mm. To pārklāj ar 2 mm biezu saplāksni labā stāvoklī.
         2.2.3.   Sadursmes brīdī ir jāizpildās šādām prasībām:
         
                     2.2.3.1.
                  
                  
                     sadursmes virsma ir vertikāla un perpendikulāra pret triecienam pakļautā transportlīdzekļa centrālo garenplakni;
                  
               
                     2.2.3.2.
                  
                  
                     triecienelementa kustības virziens ir horizontāls un paralēls triecienam pakļautā transportlīdzekļa centrālajai garenplaknei;
                  
               
                     2.2.3.3.
                  
                  
                     maksimālā pieļaujamā novirze uz sānu starp triecienelementa virsmas vertikālo viduslīniju un triecienam pakļautā transportlīdzekļa centrālo garenplakni ir 300 mm. Turklāt sadursmes virsmu paplašina pāri visam skartā transportlīdzekļa platumam;
                  
               
                     2.2.3.4.
                  
                  
                     sadursmes virsmas zemākās malas klīrenss ir 175 ± 25 mm.
                  
               2.3.   Triecienelementa piedziņa
         Triecienelements var vai nu būt piestiprināts pie ratiņiem (pārvietojams šķērslis), vai būt daļa no svārsta.
         2.4.   Īpaši noteikumi, kas jāievēro, ja izmanto pārvietojamu šķērsli
         2.4.1.   Ja triecienelementu nostiprina uz ratiņiem (pārvietojama šķēršļa) ar nostiprināšanas elementu, šis elements ir stingrs un sadursmē nedeformējams; ratiņi sadursmes brīdī spēj brīvi kustēties un nav pakļauti piedziņas ierīces iedarbībai.
         2.4.2.   Sadursmes ātrums ir starp 48 km/h un 52 km/h.
         2.4.3.   Ratiņu un triecienelementa svars (masa) ir 1 100 ± 20 kg
         2.5.   Īpaši noteikumi, kas jāievēro, ja izmanto svārstu
         2.5.1.   Attālums starp sadursmes plaknes centru un svārsta rotācijas asi nedrīkst būt mazāks kā 5 m.
         2.5.2.   Triecienelements ir brīvi iekārts stingrās svirās, un nekustīgi pie tām piestiprināts. Šādi izveidots svārsts nespēj deformēties sadursmes rezultātā.
         2.5.3.   Svārstā ievieto apstādināšanas mehānismu, lai novērstu triecienelementa atkārtotu sadursmi ar testa transportlīdzekli.
         2.5.4.   Sadursmes brīdī svārsta trieciena virsmas centra ātrums ir starp 48 un 52 km/h.
         2.5.5.   Samazināto masu “mr” svārsta trieciena virsmas centrā definē kā kopējās masas “m”, attāluma “a” (1) starp trieciena virsmas centru un rotācijas asi un attāluma “l” starp smaguma centru un rotācijas asi funkciju ar šādu vienādojumu:
         mr = m (1/a)
         2.5.6.   Samazinātā masa mr ir 1 100 ± 20 kg.
         2.6.   Vispārīgi nosacījumi attiecībā uz triecienelementa masu un ātrumu
         Ja testu izpilda pie sadursmes ātruma, kas lielāks nekā 2.4.2. un 2.5.4. punktā noteiktais, un/vai ar masu, kas lielāka nekā 2.4.3. un 2.5.6. punktā noteiktā, un, ja transportlīdzeklis atbilst visām noteiktajām prasībām, tests ir izturēts.
         2.7.   Testa transportlīdzekļa stāvoklis
         2.7.1.   Testējamais transportlīdzeklis ir aprīkots ar visām standarta sastāvdaļām un piederumiem, kas ietverti tā tukšmasā, vai ir tādā stāvoklī, lai izpildītu visas prasības, kas saistītas ar sastāvdaļām un piederumiem, kuri ietekmē ugunsgrēka riskus.
         2.7.2.   Degvielas tvertne ir uzpildīta vismaz līdz 90 procentiem vai nu ar degvielu, vai ar šķidrumu, kas nav viegli uzliesmojošs un kura blīvums un viskozitāte līdzinās parasti izmantotajai degvielai. Visas pārējās sistēmas (bremžu šķidruma kolektora tvertnes, radiators utt.) var būt tukšas.
         2.7.3.   Pārnesumkārba var būt ieslēgta pārnesumā, un var izmantot bremzes.
         2.7.4.   Ja ražotājs to pieprasa, var atļaut šādas atkāpes:
         
                     2.7.4.1.
                  
                  
                     tehniskais dienests, kas atbildīgs par testu veikšanu, var atļaut izmantot to pašu transportlīdzekli, kas izmantots citos noteikumos paredzētos testos (ieskaitot testus, kas spēj ietekmēt tā konstrukciju), arī testos, kas paredzēti šajos noteikumos, un
                  
               
                     2.7.4.2.
                  
                  
                     transportlīdzekli var noslogot ar papildu smagumiem, kas nepārsniedz 10 procentus no tā tukšmasas un ir stingri piestiprināti pie konstrukcijas tādā veidā, kas neietekmē pasažieru salona konstrukcijas parametrus testa laikā.
                  
               2.8.   Mērinstrumenti
         To instrumentu precizitāte, ko izmanto 2.4.2. un 2.5.4. punktā minētā ātruma fiksēšanai, ir viena procenta robežās.
         3.   LĪDZVĒRTĪGAS TESTA METODES
         3.1.   Līdzvērtīgas testa metodes ir atļautas ar nosacījumu, ka ar aizvietotāja testa līdzekļiem vai, veicot aprēķinus no aizvietotāja testa rezultātiem, pilnībā var izpildīt šajos noteikumos minētās prasības.
         3.2.   Ja izmanto citu metodi, kas nav minēta 2. punktā, pierāda tās līdzvērtīgumu.
         
            (1)  Jāatgādina, ka šajā gadījumā attālums “a” ir vienāds ar sinhronā svārsta garumu.
      
      
         5. PIELIKUMS
         
            PLASTMASAS DEGVIELAS TVERTŅU TESTĒŠANA
         
         1.   SADURSMES IZTURĪBA
         
                  
                     1.1.
                  
                  
                     Tvertni līdz tās ietilpībai piepilda ar ūdens un glikola maisījumu vai ar citu šķidrumu, kam ir zema sasalšanas temperatūra un kas neizmaina tvertnes materiāla īpašības, un pēc tam veic perforācijas testu.
                  
               
                  
                     1.2.
                  
                  
                     Šā testa laikā tvertnes temperatūra ir 233 K ± 2 K (– 40 °C ± 2 °C).
                  
               
                  
                     1.3.
                  
                  
                     Testam izmanto svārsta tipa sadursmes testa ierīci. Sadursmes elementa korpuss ir no tērauda, piramīdas formā ar vienādsānu trīsstūra skaldnēm un kvadrāta pamatu, virsotnes un malas ir noapaļotas līdz 3 mm rādiusam. Svārsta trieciena centrs sakrīt ar piramīdas smaguma centru; tā attālums no svārsta rotācijas ass ir 1 m. Svārsta kopējā masa ir 15 kg. Svārsta enerģija sadursmes brīdī nav mazāka kā 30 Nm, un tā ir pēc iespējas tuvāka šim rādītājam.
                  
               
                  
                     1.4.
                  
                  
                     Testus veic tajās tvertnes vietās, kuras ir uzskatāmas par vārīgām frontālas vai aizmugurējas sadursmes gadījumā. Vietas, kas uzskatāmas par vārīgām ir tās, kas ir visvairāk pakļautas iedarbībai vai kuras ir visvārīgākās atkarībā no tvertnes formas vai veida, kādā tā ir uzstādīta transportlīdzeklī. Laboratoriju izvēlētās vietas norāda testa protokolā.
                  
               
                  
                     1.5.
                  
                  
                     Testa laikā tvertni savā pozīcijā notur ar stiprinājumiem sānā vai sānos, kas ir sadursmes sāna pretējā pusē. Testa rezultātā nedrīkst notikt noplūde.
                  
               
                  
                     1.6.
                  
                  
                     Pēc ražotāja izvēles visus trieciena testus var veikt uz vienas tvertnes vai katru testu uz citas tvertnes.
                  
               2.   MEHĀNISKĀ IZTURĪBA
         Tvertni testē šo noteikumu 6.1. punktā noteiktajos apstākļos attiecībā uz noplūdēm un formas stingrību. Tvertni un visus tās piederumus uzstāda uz testa statīva tādā veidā, kas atbilst uzstādīšanas veidam transportlīdzeklī, kuram tvertne ir paredzēta, vai uzstāda pašā transportlīdzeklī vai testa statīvā, kas izveidots no transportlīdzekļa daļas. Pēc ražotāja pieprasījuma un ar tehniskā dienesta piekrišanu testu var izdarīt, neizmantojot testa statīvu. Par testēšanas šķidrumu izmanto ūdeni 326 K (53 °C) temperatūrā, un tvertni piepilda līdz tās ietilpībai. Tvertni pakļauj relatīvam iekšējam spiedienam, kas vienāds ar divkāršu darba spiedienu un jebkurā gadījumā, nav mazāks kā 30 kPa 326 K ± 2 K (53 °C ± 2 °C) temperatūrā piecu stundu laikposmā. Testa laikā tvertnē nedrīkst rasties plaisas vai noplūde, tomēr tā drīkst neatgriezeniski deformēties.
         3.   DEGVIELAS CAURLAIDĪBA
         
                  
                     3.1.
                  
                  
                     Caurlaidības testā izmanto etalondegvielu, kas norādīta Noteikumu Nr. 83 9. pielikumā, vai arī tirdzniecībā pieejamo augstākās klases degvielu. Ja tvertne ir konstruēta tikai uzstādīšanai transportlīdzekļos ar dīzeļdzinēju, tad tvertni piepilda ar dīzeļdegvielu.
                  
               
                  
                     3.2.
                  
                  
                     Pirms testa tvertni piepilda līdz 50 procentiem no tās ietilpības ar testēšanas degvielu un atstāj bez ciešas noslēgšanas apkārtējās vides temperatūrā 313 K ± 2 K (40 °C ± 2 °C), līdz masas zudums laika vienībā kļūst konstants, bet ne ilgāk kā četras nedēļas (sākotnējais uzglabāšanas laiks).
                  
               
                  
                     3.3.
                  
                  
                     Pēc tam tvertni iztukšo un piepilda no jauna līdz 50 procentiem no tās ietilpības, pēc tam to hermētiski noslēdz un atstāj temperatūrā 313 K ± 2 K (40 °C ± 2 °C). Spiedienu noregulē, kad tvertnes saturs ir sasniedzis testēšanas temperatūru. Astoņu nedēļu ilgā testa periodā nosaka masas zudumu, kas testa periodā notiek difūzijas dēļ. Maksimāli pieļaujamais vidējais degvielas zudums ir 20 g uz 24 stundām testēšanas laika.
                  
               
                  
                     3.4.
                  
                  
                     Ja zudums difūzijas rezultātā pārsniedz 3.3. punktā norādīto vērtību, tad minētajā punktā aprakstīto testu ar to pašu tvertni veic vēlreiz, lai noteiktu zudumu difūzijas dēļ 296 K ± 2 K (23 °C ± 2 °C) temperatūrā, nemainot citus testa apstākļus. Šādi izmērītais zudums nepārsniedz 10 g uz 24 stundām.
                  
               4.   IZTURĪBA PRET DEGVIELU
         Pēc 3. punktā paredzētā testa veikšanas tvertne joprojām atbilst 1. un 2. punktā izklāstītajām prasībām.
         5.   UGUNSIZTURĪBA
         Tvertnei veic turpmāk izklāstītos testus.
         
                  
                     5.1.
                  
                  
                     Tvertni, kas nostiprināta tādā pašā veidā kā transportlīdzeklī, divas minūtes pakļauj liesmas iedarbībai. No tvertnes nenoplūst šķidrā degviela.
                  
               
                  
                     5.2.
                  
                  
                     Dažādām ar degvielu piepildītām tvertnēm veic trīs testus šādā veidā:
                     
                                 5.2.1.
                              
                              
                                 ja tvertne ir konstruēta uzstādīšanai transportlīdzekļos, kas aprīkoti ar dzirksteļaizdedzes vai dīzeļdzinēju, veic trīs testus ar tvertnēm, kas piepildītas ar augstākās kvalitātes benzīnu.
                              
                           
                                 5.2.2.
                              
                              
                                 ja tvertne ir konstruēta vienīgi uzstādīšanai transportlīdzekļos ar dīzeļdzinēju, veic trīs testus ar tvertnēm, kas piepildītas ar dīzeļdegvielu.
                              
                           
                                 5.2.3.
                              
                              
                                 katrā testā tvertni un tās piederumus uzstāda testēšanas statīvā, pēc iespējas ievērojot reālos uzstādīšanas apstākļus. Tvertnes iestiprināšanas metode statīvā atbilst norādījumiem par tās uzstādīšanu. Ja tvertnes paredzēts izmantot konkrētā transportlīdzeklī, ņem vērā transportlīdzekļa daļas, kas aizsargā tvertni un tās piederumus pret liesmas iedarbību vai kas jebkādā veidā ietekmē uguns izplatīšanos, kā arī konkrētās sastāvdaļas, kas uzstādītas uz tvertnes un aizbāžņiem. Testa laikā visas atveres ir aizvērtas, bet ventilācijas sistēma darbojas. Tieši pirms testa tvertni piepilda līdz 50 % no tās ietilpības ar noteikto degvielu.
                              
                           
               
                  
                     5.3.
                  
                  
                     Liesmu, kuras iedarbībai tiek pakļauta tvertne, iegūst, paliktnī dedzinot dzirksteļaizdedzes dzinējiem paredzētu komercdegvielu (turpmāk “degviela”). Degvielas daudzums, kuru lej paliktnī, ir pietiekams, lai brīvas degšanas apstākļos uzturētu liesmu visā testa procedūras laikā.
                  
               
                  
                     5.4.
                  
                  
                     Paliktņa izmērus izvēlas tā, lai nodrošinātu, ka degvielas tvertnes malas ir pakļautas liesmai. Tādējādi paliktņa izmēri pārsniedz tvertnes izmērus par vismaz 20 cm, bet ne vairāk kā par 50 cm. Attālums no paliktņa sānu malas augšas līdz degvielas līmenim testa sākumā nedrīkst pārsniegt 8 cm.
                  
               
                  
                     5.5.
                  
                  
                     Ar degvielu piepildīto paliktni novieto zem tvertnes tādā veidā, lai attālums starp degvielas līmeni paliktnī un tvertnes pamatni atbilstu augstumam, kādā tvertni paredzēts uzstādīt virs ceļa virsmas pie tukšmasas (sk. 7.4. punktu). Paliktnis vai testa statīvs, vai abi ir brīvi kustināmi.
                  
               
                  
                     5.6.
                  
                  
                     Testa C daļas laikā paliktni pārklāj ar ekrānu, kas novietots 3 cm ± 1 cm virs degvielas līmeņa.
                     Ekrāns ir izgatavots no ugunsizturīga materiāla, kā noteikts 2. papildinājumā. Starp ķieģeļiem nav atstarpju, un tie ir atbalstīti virs degvielas paliktņa tā, lai caurumi ķieģeļos nebūtu aizsprostoti. Rāmja garums un platums ir par 2 cm līdz 4 cm mazāks nekā paliktņa iekšējie izmēri tā, lai ventilācijas vajadzībām starp rāmi un paliktņa sienu būtu 1 cm līdz 2 cm sprauga.
                  
               
                  
                     5.7.
                  
                  
                     Ja testus veic ārpus telpām, tad nodrošina pietiekamu aizsardzību pret vēju un vēja ātrums degvielas paliktņa līmenī nepārsniedz 2,5 km/h. Pirms testa ekrānu sakarsē līdz 308 K ± 5 K (35 °C ± 5 °C). Ugunsizturīgos ķieģeļus var samitrināt, lai nodrošinātu vienādus testa apstākļus katram nākamajam testam.
                  
               
                  
                     5.8.
                  
                  
                     Testam ir četras daļas (sk. 1. papildinājumu).
                     
                                 5.8.1.
                              
                              
                                 A daļa: iepriekšēja karsēšana (1. attēls)
                                 Degvielu paliktnī aizdedzina vismaz 3 m attālumā no testējamās tvertnes. Pēc 60 sekunžu iepriekšējas karsēšanas paliktni novieto zem tvertnes.
                              
                           
                                 5.8.2.
                              
                              
                                 B daļa: tieša pakļaušana liesmas iedarbībai (2. attēls)
                                 Tvertni pakļauj pastāvīgai degošas degvielas liesmai 60 sekundes.
                              
                           
                                 5.8.3.
                              
                              
                                 C daļa: netieša pakļaušana liesmas iedarbībai (3. attēls)
                                 Tiklīdz ir izpildīta B daļa, starp degošo paliktni un tvertni novieto ekrānu. Tvertni šīs samazinātās liesmas iedarbībai pakļauj vēl 60 sekundes.
                              
                           
                                 5.8.4.
                              
                              
                                 D daļa: testa beigas (4. attēls)
                                 Degošo paliktni, kas pārklāts ar ekrānu, novieto atpakaļ sākotnējā pozīcijā (A daļa). Ja testa beigās tvertne deg, liesmu nekavējoties nodzēš.
                              
                           
               
                  
                     5.9.
                  
                  
                     Testa rezultātus uzskata par apmierinošiem, ja no tvertnes nenoplūst šķidrā degviela.
                  
               6.   IZTURĪBA PRET AUGSTU TEMPERATŪRU
         
                  
                     6.1.
                  
                  
                     Statīvs, kuru izmanto testā, ļauj tvertni novietot tāpat kā transportlīdzeklī, tostarp ņemot vērā to, kā darbojas tvertnes ventilācija.
                  
               
                  
                     6.2.
                  
                  
                     Tvertni, kas līdz 50 procentiem no tās ietilpības ir piepildīta ar ūdeni 293 K (20 °C) temperatūrā, uz vienu stundu atstāj apkārtējās vides temperatūras 368 K ± 2 K (95 °C ± 2 °C) iedarbībā.
                  
               
                  
                     6.3.
                  
                  
                     Testa rezultātus uzskata par apmierinošiem, ja pēc testa no tvertnes nav noplūžu un tā nav nopietni deformēta.
                  
               7.   MARĶĒJUMI UZ DEGVIELAS TVERTNES
         Uz tvertnes piestiprina tirdzniecības nosaukumu vai preču zīmi; tas ir neizdzēšams un skaidri salasāms, kad tvertne ir uzstādīta transportlīdzeklī.
         
            1. papildinājums
            
               UGUNSIZTURĪBAS TESTS
            
            
               1. attēls
            
            
               A daļa: iepriekšēja karsēšana
            
            
               2. attēls
            
            
               B daļa: tieša pakļaušana liesmas iedarbībai
            
            
               3. attēls
            
            
               C daļa: netieša pakļaušana liesmas iedarbībai
            
            
               4. attēls
            
            
               D daļa: testa beigas
            
            
         
            2. papildinājums
            
               UGUNSIZTURĪGO ĶIEĢEĻU IZMĒRI UN TEHNISKIE DATI
            
            
               
            Teksts attēlu
            
               240 ± 5
               (Izmēri milimetros)
               27,5 ± 3
               37,5 ± 3
               37,5 ± 3
               37,5 ± 3
               37,5 ± 3
               37,5 ± 3
               27,5 ± 3
               Šķērsgriezums A-A
               70 ± 5
               40 ± 3
               80 ± 3
               120 ± 5
               rādiuss 15 mm
               6 izgriezumi
               diametrs 30 mm
               15 caurumi
            
            
                        Ugunsizturība (Seger-Kegel)
                     
                     
                        :
                     
                     
                        SK 30
                     
                  
                        Al2O3 saturs
                     
                     
                        :
                     
                     
                        30–33 %
                     
                  
                        Atvērtā porainība (Po)
                     
                     
                        :
                     
                     
                        20–22 % no tilp.
                     
                  
                        Blīvums
                     
                     
                        :
                     
                     
                        1 900–2 000 kg/m3
                        
                     
                  
                        Efektīvais caurumotais laukums
                     
                     
                        :
                     
                     
                        44,18 %